**Fuafuaga o  
A'afiaga Tumau ole Soifua   
i Ausetalia**

Iloiloga 2024

Lipoti o Fa'atalatalanoaga  
Aotelega

Samoan | Gagana Samoa

DSS3529.11.24

# Fa'atalatalanoaga o Iloiloga a le ADS

## Aotelega a Fa'atonu

Sa matou fa'alogo i manatu fa'aalia faifaipea mai tagatanu'u e iai a'afiaga tumau ole soifua talu mai le fa'alauiloaina o le *Ta'iala mo A'afiaga Tumau ole Soifua a Ausetalia 2021–2031* (ADS) i le 2021.

O lenei Lipoti o loʻo tuʻuina atu ai se faʻamatalaga lautele o le faʻagasologa o galuega sa faʻatinoina, e aofia ai le taula'i faʻatasi ma Faʻalapotopotoga o Sui Faʻatonu (DROs) ma sui o Fono Faufautua ale ADS, faʻapea foʻi ma se vaitaimi o faʻasalalauga lautele.

O le [fa'asalalauga fa'alaua'itele mo le Iloiloga ale ADS](https://engage.dss.gov.au/ads-review/) na ofoina mai ai se avanoa mo tagata e iai a'afiaga tumau ole soifua, ma latou au lagolago, e fa'ailoa mai ia i matou o latou manatu e uiga i le ADS ma pe fa'apefea ona sili atu le galuea'ina.

O mea sa matou fa'alogoina ua fa'ailoa mai ai ia matou i'uga o le Iloiloga ale ADS ma gaioiga ma o le a lagolagoina le atina'eina o le fa'avae mo le 2025-26 Iloiloga Tuto'atasi o le ADS.

## Sauniuni mo fa'atalatalanoaga

O Fa'atalanoaga na maua ai le avanoa e fa'ata'ita'i ai o matou manatu e uiga i le ADS

Na amata tapenapena mo fa'atalanoaga e ala i le fa'ailoaina o i'uga muamua ma fa'ata'ita'iga. O mea nei na fa'ailoaina le mea e mafai ona matou faia ai suiga fa'atino i le ADS, ma e aofia ai:

* fa'aleleia le auala e galulue fa'atasi ai mālo i le ADS
* Fuafuaga Fa'atino fou mo le ADS
* fa'aleleia atili fa'amatalaga ma feso'ota'iga maua gofie
* fa'amalosia fa'amaumauga ADS ma le lipotiina
* fa'aleleia le auala e auai ai tagata e iai a'afiaga tumau ole soifua ile ADS.

Sa matou fa'ailoaina foi se vaega o mataupu e fa'atatau i Vaega o Taunu'uga ale ADS matou te manatu o tagata e iai a'afiaga tumau ole soifua e manana'o e fa'amuamua mai e le mālo. O fa'atalatalanoaga sa faia lea ua fa'atagaina ai i matou e fa'ata'ita'i ia mataupu, ina ia matou iloa le mea e sili ona tāua i tagata e iai a'afiaga tumau ole soifua.

## Faia se vaega

E iai la matou naunauta'iga ia aofia ai tagata e iai a'afiaga tumau ole soifua i mataupu e a'afia ai i latou

I le sauniuni atu mo feso'ota'iga lautele, sa matou feiloa'i ma le Fono Faufautua ale ADS ma le DROs ia Iuni 2024. Sa matou faia se fa'asologa o a'oa'oga fa'atatau e 4 ma sui o le Fono Faufautua ale ADS ma isi a'oa'oga fa'aopoopo e 5 ma DRO.

O le feso'ota'iga fa'alaua'itele sa tatala mai le aso 8 Aukuso i le aso 6 o Setema 2024 e ala i le fa'avae o le [Matagaluega o Auaunaga Lautele](https://engage.dss.gov.au/ads-review/) (DSS Engage).



O sui auai sa mafai ona tali se pepa o fesili pu'upu'u i le DSS Engage ma se pepa talanoaga e lagolago ai latou i le faia o se talosaga, pe mafai fo'i e tagata ona imeli, telefoni pe meli mai ia matou a latou talosaga. E 146 talosaga sa matou mauaina, e aofia ai le 66 mai tagata taʻitoʻatasi ma le 80 mai faʻalapotopotoga.

## O mea na matou fa'alogo i ai

Sa fa'ailoa mai e tagata o latou manatu e uiga i le ADS ma pe faʻapefea ona aogā atu le galuea'ina

O lenei vaega o loʻo faʻamatala mai ai mea na matou faʻalogo i ai i le taimi o faʻamaumauga. O manatu fa'aalia sa sili ona ta'atele e fa'atatau i tagata o lo'o mana'omia nisi avanoa, ma auala 'ese'ese, e 'auai ai pe fa'atasi atu i le ADS. Sa iai fo'i le lagolago malosi mo le fa'aleleia atili o le galulue fa'atasi o mālo i le ADS ma le fa'alauteleina o le fa'alauiloaina o mana'oga i le mamalu ole lautele. O fa'amatalaga faigofie ona maua ma feso'ota'iga, ma le si'itia ole fa'alauiloa fa'alaua'itele o le ADS, sa fa'ailoa mai i taimi o feiloa'iga.

### O a matou sailiiliga faʻataʻitaʻi ma gaioiga



64% na ioe i le ata fa'ata'it'ai o sailiiliga ma gaioiga fuafuaina

Na taʻu mai e tagata ia i matou latou te fia vaʻai i gaioiga faʻatino o loʻo faʻapipiʻi i faʻataʻitaʻiga o sailiiliga. Na latou fia va'ai i le fa'ateleina o le taula'i atu i fa'amatalaga ma feso'ota'iga maua gofie, ma le tele o avanoa e auai ma fa'atasi ai ma le ADS. Na latou fa'amamafaina fo'i le tāua o faiga tausisi o le ADS, tali atu, ma ia fa'amautinoa le fa'amanino i tagatanu'u.

Toeitiiti afa o faʻalapotopotoga uma na auai atu sa fa'ailoa mai ia i matou le latou naunauta'iga e fia vaai atu i le galulue fa'atasi o le mālo. Sa lagolagoina fo'i e fa'alapotopotoga le fa'aleleia atili o lipoti ale ADS, fa'ateleina le tali atu ma le usita'ia, ma le fa'atumauina e le mālo i faiga fa'atino fa'atasi.

Sa mana'omia fo'i e sui o le Fono Faufautua ale ADS ni gaioiga e aofia ai galuega fa'atino. Sa lagolagoina e i latou le atina'eina o TAPs fou, fa'apea fo'i ma fautuaga ile ‑fauina o le fa'agasologa o atina'e mo TAPs fou ma fa'atutuina le atina'e o TAPs fou mo Fale ma Fa'amasinoga.

Na lagolagoina e DRO le atina'eina o TAPs fou ae sa fa'ailoa mai o TAPs e mana'omia ona toe fa'alelei atili faifaipea, punaoa, ma le fa'amaninoina. O DRO fo'i sa talosaga atu mo se gaioiga i fa'amaumauga.

I le tali atu i sailiiliga fa'ata'ita'i o autū e 5 e sili ona lauiloa sa lagaina mai e fa'apea:

1. Fa'alelei le fa'amaopoopoina i vaega uma o le mālo.
2. Faʻalelei faʻamaumauga a le ADS ma lipoti.
3. Fa'ateleina fa'amatalaga ma feso'ota'iga e maua gofie, e aofia ai le fa'atalanoaina o le mauaina o feso'ota'iga faatekonolosi ma le fa'aaofia.
4. Fa'amalosia faiga o le tausisia, tali atu, ma le manino.
5. Faʻateleina avanoa mo le auai ma faʻatasi atu.

### Faiga o fa'atinoga

Na'o le 23% na talitonuina le fa'atinoina o le ADS e aogā

O faiga fa'atinoga o le ADS o gaioiga ia e lagolago ai le momoliina atu o le ADS. E aofia ai mea e pei o Fuafuaga Fa'atino a le ADS ma le Auivi o Taunu'uga.

Sa fia iloa e tagata le tele o avanoa e auai ma fa'atasi i le ADS, faʻapea foʻi ma le faʻalauiloaina ma le vaʻaia o le ADS i totonu o nu'u. Sa iai le lagolago malosi mo le faʻaleleia o le auala e galulue faʻatasi ai mālo i le ADS, faʻaleleia le tali atu ma faʻafaigofie galuega ale ADS.

Sa fa'ailoa mai e faʻalapotopotoga o latou manaoga e taga'i i tulaga lelei i faiga masani e pei o le soifua maloloina poʻo aʻoaʻoga, ma e manaʻomia foʻi le faʻaleleia atili o le faʻatinoina o le ADS, e aofia ai le faʻamaopoopoina, faʻamaumauga, lipoti, ma fesoʻotaʻiga.

Fai mai sui o le Fono Faufautua ale ADS e tatau ona aofia ai aiā tatau a tagata soifua ma uiga o tagata lautele i faiga uma o le fa'atinoga o le ADS. Na latou fesiligia le galulue faʻatasi a le mālo i le ADS ma le matafaioi ale malo fa'alotoifale i le faʻatinoina o le ADS.

E tele fa'alapotopotoga na talosagaina ni autu mo TAP fou, e pei o a'oa'oga, fale ma le fa'atalanoaina o sauaga fa'asaga i tama'ita'i. I leisi fo'i va'ava'ai atu, o sui o le Fono Faufautua ale ADS sa fa'ailoa atu le latou lagolago i TAPs fou ua tu'uina atu i fale ma fa'amasinoga tau solitulafono.

Na lagolagoina fa'atasi e fa'alapotopotoga ma sui o le Fono Faufautua ale ADS le toe fa'atulagaina o TAPs e fa'atatau i mea sa maua mai i TAPs muamua. Latou te fia va'ai i se numera itiiti o fa'atinoga ale TAPS o lo'o taula'i i autū sili, ona o fa'atinoga o lo'o i ai nei e leai se felagolagoma'i i pulega fa'afa'amasinoga.

I le tali atu i le faʻatinoina o le ADS, o le 5 o autū e sili ona lauiloa sa faʻaalia o le:

1. Fa'alelei le fa'amaopoopoina i vaega uma o le mālo.
2. Fa'aleleia faiga fa'apitoa, mo se fa'ata'ita'iga o faiga fa'alesoifua maloloina po'o a'oa'oga.
3. Fa'ateleina le fa'alauiloaina o a'afiaga tumau ole soifua, e aofia ai aiā tatau o a'afiaga tumau   
   i le soifua.
4. Faʻaitiitia o pa puipui i galuega.
5. Faʻalelei faʻamaumauga a le ADS ma lipoti.

### Vaega o Taunu'uga

80% na ioe o le 7 Vaega o Taunu'uga ua iai nei, o lo'o fa'aalia pea le mea e sili ona tāua

I fa'atasiga uma, sa iai le lagolago malosi mo le faʻaleleia o auala e galulue faʻatasi ai mālo i le ADS, faʻaleleia uiga o tagatanu'u, ma faʻalauteleina le faʻalauiloaina o a'afiaga tumau ole soifua i le lautele.

Na fautua mai tagata ma fa'alapotopotoga o nisi faiga o auaunaga e ave iai le fa'amuamua mo le fa'alauteleina o le fa'alauiloaina o a'afiaga tumau ole soifua, e aofia ai a'oa'oga ma le soifua maloloina. Na matou fa'alogoina foi le lagolago malosi mo se Tulafono o Aiā Tatau a Tagata, fa'apea fo'i ma a'oa'oga mo tagata e iai a'afiaga tumau i le soifua i galuega autū, e aofia ai le faiaoga ma le leoleo.

O se autū faifaipea i le fegalegalea'i o le lagolago malosi mo gaioiga i fale maua ma le leai oni fale. Manatu fa'aalia o lo'o tu'uina atu i le mālo e fa'atatau i le gafatia ona totogi ma le mauaina o fale, fa'apea fo'i ma le aofia ai o le leai o ni fale e fai ma Faiga Fa'avae Fa'amuamua ale ADS.

Na matou fa'alogo atu fo'i i le mana'omia ona fa'aitiitia o pa puipui o galuega ma fa'aleleia suiga mai le a'oga i le galuega. Na mana'omia e sui o le Fono Faufautua ale ADS se taula'iga i le fausiaina o le talitonuga fa'afalefaigaluega ma le faia o meaalofa mo le vaega tumaoti e fa'afaigaluega ai tagata e iai a'afiaga tumau ole soifua.

I le tali atu i le Vaega o Taunu'uga ale ADS, o le 5 o autū e sili ona lauiloa sa fa'aalia o le:

1. Fa'aleleia o faiga masani autū, e pei ole soifua maloloina ma a'oa'oga.
2. Fa'alelei le fa'amaopoopoina i vaega uma o le mālo.
3. Faʻaitiitia o pa puipui i galuega.
4. Fa'ateleina le fa'alauiloaina o a'afiaga tumau ole soifua, e aofia ai aiā tatau o a'afiaga tumau   
   i le soifua.
5. Fai se gaioiga i fale, e aofia ai latou e leai ni fale.

### Auai i totonu ole ADS

E mana'omia e tagata le tele o auala eseese e auai ma fa'atasi atu ma le ADS

O manatu fa'aalia faifaipea e fa'asino i le ofoina atu o le auai ma avanoa e fetaui ma tagata i le mea o lo'o latou i ai, ma le ofoina atu o le tele o avanoa e fa'amalieina ai manaoga ma mea e fiafia i ai tagata e iai a'afiaga tumau ole soifua.

Sa fa'ailoa mai e tagata o fa'atasiga a ADS o lo'o iai taimi nei e le masani ona fai ma latou te mananaʻo i ni auala faigofie e tuʻuina atu ai manatu fa'aalia poʻo fautuaga ile ADS. Na latou fa'atūina fo'i le fa'atatau i le auai atu i le ADS ma avanoa fa'atasi i vaega fa'apitoa o tagata, e pei o tagata matutua e iai a'afiaga tumau i le soifua po'o tagata o le First Nations e iai a'afiaga tumau ole soifua.

Na lagā e tagata ma fa'alapotopotoga le mana'omia o le ‑fa'ailoga moni e avea o se faiga 'anoa ma le fa'amoemoe moni e galulue fa'atasi. Sa f'aalauiloa e Fa'alāpotopotoga mo se ta'utinoga ale ADS e tu'ufa'atasia o fa'ata'ita'iga i gaioiga uma o fa'atasiga mo le iloiloga.

Sa i ai fa'amatalaga faifaipea e fautuaina ai feso'ota'iga maua gofie i totonu o le mālo, ae le fa'atapula'aina i vaega 'fa'apitoa e iai a'afiaga tumau ole soifua'. Na lagolagoina e sui o le Fono Faufautua ale ADS le atina'eina o se Fuafuaga Tu'ufa'atasi a Nu'u a le ADS, e fa'ailoaina ai le tele o galuega fai e auai ma fa'aaofia ai tagata e iai a'afiaga tumau ole soifua i le ADS.

I le tali atu pe fa'apefea ona auai atili tagata e iai a'afiaga tumau ole soifua i le ADS, o tali e 5 e sili ona lauiloa o:

1. Faʻateleina avanoa mo le auai ma faʻatasi atu.
2. Fa'ateleina fa'amatalaga ma feso'ota'iga e maua gofie, e aofia ai le fa'atalanoaina o le mauaina o feso'ota'iga faatekonolosi ma le fa'aaofia.
3. Fa'alelei le fa'amaopoopoina i vaega uma o le mālo.
4. Faʻalelei faʻamaumauga a le ADS ma lipoti.
5. Fa'aleleia faiga fa'apitoa, mo se fa'ata'ita'iga o faiga fa'alesoifua maloloina po'o a'oa'oga.

## O le a le mea o le a soso'o?

O mea sa matou fa'alogo atu iai na fa'ailoa ai sailiiliga ma gaioiga o le Iloiloga o le   
matou ADS

Sa matou iloilo i mea sa matou fa'alogo iai i le taimi o fa'agaioiga fa'atasi mo le ADS, fa'atasi ai ma fa'amaoniga mai su'esu'ega ma iloiloga o tusitusiga. O le aotelega tu'ufa'atasi o lenei galuega o lo'o maua i le Lipoti 2024 o Iloiloga ale ADS.

O lenei fa'agasologa o feso'ota'iga ua tu'uina mai ai fa'amatalaga tāua e fa'ailoa mai ai le auala matou te galulue ai i lalo o le ADS, pe fa'apefea ona matou fegalegalea'i ma tagatanu'u ma saili le malamalama i manatu ma a'afiaga. O mea na matou fa'alogo o le a logoina ai matou i sailiiliga o Iloiloga o le ADS ma lagolago le atina'eina o le auivi mo le 2025-26 Iloiloga Tuto'atasi o le ADS, ma logoina se ADS toe fa'afouina mo le lolomiina ia Tesema 2024.

O le Lipoti Iloiloga atoa ale ADS ma le Lipoti o Fa'atalanoaga o lo'o maua i luga o le upega tafailagi, i le tele o ituaiga e mafai ona maua. Mo nisi fa'amatalaga, aga'i ile [ADS Hub on Disability Gateway](https://www.disabilitygateway.gov.au/ads).